section_heading: Kip sv.Ante
paragraph_text: Kad su partizani došli u mjesto, zatekli su u mjestu više kapelica koje je narod podigao sv. Anti u zahvalu i čast. Kako su partizani, koji su došli, većinom bili ateisti i Srbi namjere se na te kipove. U središtu mjesta bila je kapelica s kipom sv.Ante visokim 1,50 m. Trojica partizana uzmu puške i počnu se natjecati tko će ga bolje pogoditi. Prvi ga pogodi u vrat, drugi u blizinu srca, a treći u stopalo. Zatim uzmu kip i ubace ga u bunar blizu potoka Lukoća. Poslije toga ta ista trojica partizana nastave dalje svoj ratni put. Prvi pogine od metka u vrat, drugi od prostrijelne rane srca, a treći dobije živu ranu na stopalu koja ga je mučila čitav život te je poslije umro od zatrovanja. Mještani poslije 1945. izvade kip iz bunara, obnove ga i postave nazad na njegovo mjesto gdje je i danas.